| Medaljeoversikt |
| --- |
| OL-medaljer i skyting |
| Konkurrerte for Tysklands flaggTyskland |
| Gull | 1992 Barcelona | 25 m silhuettpistol |
| Gull | 1996 Atlanta | 25 m silhuettpistol |
| Gull | 2004 Athen | 25 m silhuettpistol |
| Sølv | 2008 Beijing | 25 m silhuettpistol |
| Konkurrerte for Øst-Tysklands flaggØst-Tyskland |
| Sølv | 1988 Seoul | 25 m silhuettpistol |

**Ralf Schumann** (født 10. juni 1962 i Meissen) er en tysk skytter som konkurrerer i 25 m silhuettpistol. Han har vunnet tre OL-gull og er i tillegg verdensmester to ganger i grenen.

Schumann er født i Meissen i Sachsen og begynte med pistolskyting i 1977. Etterhvert ble han trent på det østtyske nasjonale skytesenteret i Suhl i Thüringen. Han har flere ganger blitt årets idrettsmann i Thüringen, og bor nå i Stockheim i Bayern.

Han fikk sitt internasjonale gjennombrudd i årene før Sommer-OL 1988 i Seoul, og var ansett å være den største favoritten. Han ble slått av Afanasijs Kuzmins fra Sovjetunionen (senere Latvia) med 598 mot 597 poeng i den innledende skytingen, og klarte ikke å ta igjen dette i finalen, da Kuzmins skjøt fullt hus, 100 poeng.

Etterpå har skivene blitt endret slik at resultatene nå er langt lavere, men Schumanns hegemoni har bare økt. Han vant VM i 1990 og OL i 1992. Han skjøt 596 poeng flere ganger, før han høynet rekorden til 597 i 1995, og tangerte den i 2000. Etter nok en større regelendring i 2005, satte han igjen verdensrekord, da med 588 poeng, en rekord som senere har blitt tangert av Sergej Alifirenko. Han hadde også verdensrekorden inkluderte finale før 2005 og den olympiske rekorden fra 1996 da han var svært god i 4-sekunders skytingen i finalen.

Siden han har vært forhåndsfavoritt i alle konkurranser han har stilt opp i, har det også blitt oppmerksomhet de gangene han ikke har klart å vinne. Under Sydney OL i 2000 hadde han mulighet til å vinne sin tredje gullmedalje i silhuettpistol, noe ingen hadde klart før ham, men ble bare nummer fem. Resultatene etterpå viste derimot at han ikke var på vei nedover i sin karriere, og under Athen-OL i 2004 tok han endelig sin tredje olympiske gullmedalje etter nok en sterk finale.

Eksterne lenker
---------------

* (de) Ralf Schumann – Munzinger Sportsarchiv Rediger på Wikidata

* (en) Ralf Schumann – Olympics.com Rediger på Wikidata

* (en) Ralf Schumann – Olympic.org Rediger på Wikidata

* (en) Ralf Schumann – Olympedia Rediger på Wikidata

* (en) Ralf Schumann – Sports-Reference (OL-resultater – arkivert) Rediger på Wikidata

* (de) Ralf Schumann – Tysklands olympiske komité Rediger på Wikidata

* (en) Ralf Schumann – ISSF Rediger på Wikidata

| * v
* d
* r
De olympiske ringer OL-vinnere i 25 m silhuettpistol, herrer |
| --- |
| 
* 1896: Ioannis Frangoudis
* 1900: Maurice Larrouy
* 1912: Alfred Lane
* 1920: Guilherme Paraense
* 1924: Henry Bailey
* 1932: Renzo Morigi
* 1936: Cornelius van Oyen
* 1948: Károly Takács
* 1952: Károly Takács
* 1956: Ştefan Petrescu
* 1960: William McMillan
* 1964: Pentti Linnosvuo
* 1968: Józef Zapędzki
* 1972: Józef Zapędzki
* 1976: Norbert Klaar
* 1980: Corneliu Ion
* 1984: Takeo Kamachi
* 1988: Afanasijs Kuzmins
* 1992: Ralf Schumann
* 1996: Ralf Schumann
* 2000: Sergej Alifirenko
* 2004: Ralf Schumann
* 2008: Oleksandr Petriv
* 2012: Leuris Pupo
* 2016: Christian Reitz

 |

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |